stanford-oval/wikipedia huggingface dataset:
IAME Rastrojero Conosur

| --- | --- |

IAME Rastrojero Conosur
 מאפיינים כלליים
 יצרן:  Industrias Aeronáuticas y Mecánicas del Estado (אנ')
 שנות ייצור:  1974–1979
 הרכבה:  ארגנטינה ארגנטינה
 אורך:  4,390 מ"מ
 רוחב:  1,730 מ"מ
 גובה:  1,630 מ"מ
 משקל:  1,150 ק"ג
 בסיס גלגלים:  2,680 מ"מ
 מפרט טכני
 מנוע:  4 צילינדרים, 1,946 סמ"ק המפיק 60 כ"ס ב-4,500 סל"ד יחס דחיסה 21.0:1 (מנוע דיזל, מסוג "4-cyl. Indenor XD2 124")  (מנוע קירור מים)
 הילוכים:  תמסורת ידנית - 4 מהירויות
 מעצב:  Raúl Gómez
IAME Rastrojero Conosur  היא מכונית משפחתית, 4 דלתות, מתוצרת יצרנית המטוסים והרכב הארגניטינית "Industrias Aeronáuticas y Mecánicas del Estado" (אנ') אשר יוצרה  בין השנים 1974–1979.
דגם ה-"IAME Rastrojero Conosur" תוכנן לשימוש כמונית על בסיס הדור השני של "IAME Rastrojero".
"IAME Rastrojero Conosur"

4 דלתות
5 מושבים (4+ נהג)
מנוע דיזל
צבע: גוף ירוק, גג לבן
מנוע קירור מים (10 ליטר)
מכל דלק - 40 ליטר
אלטרנטור - 12 וולט
מערכת דלק: בוש EP / VA הזרקת עקיפה
ראו גם

מונית
הערות שוליים

↑  היסטוריה של "Industrias Aeronáuticas y Mecánicas del Estado"  clubiame.com.ar/historia
↑  דגם  "IAME Rastrojero Conosur" revolvy.com/main/index
↑  דגם  "IAME Rastrojero Conosur" - מפרט טכני ומידות cocheargentino.com.ar/r/rastrojero
Janet: Live in Hawaii

Janet: Live in Hawaii (בעברית: ג'נט: הופעה חיה בהוואי) הוא אלבום וידאו של הזמרת-יוצרת האמריקאית, ג'נט ג'קסון. אשר יצא לאור בתאריכים שונים במהלך שנת 2002 באירופה, אוסטרליה וארצות הברית על ידי איגל רוק אנטרטיינמנט.
אלבום הווידאו מכיל הופעה חיה של ג'נט בהוואי אשר התקיימה ב-26 בפברואר 2002, במסגרת סיבוב ההופעות שלה "All for You Tour".
רקע והוצאה

ההופעה צולמה באצטדיון הלואה שבהוואי. ההופעה התרחשה במסגרת סיבוב ההופעות שנועד לקידום אלבומה All for You, בשנת 2002. ההופעה שודרה יום למחרת בטלוויזיה האמריקאית על ידי רשת HBO ונצפתה על ידי 12 מיליון איש. זו הייתה הפעם השנייה בה הופעה של ג'קסון שודרה בטלוויזיה.
אלבום הווידאו יצא לאור לראשונה בבריטניה ב-17 ביוני 2002. שבוע לאחר מכן הוא יצא לאור בשאר אירופה ומאוחר יותר יצא לאור גם באוסטרליה וארצות הברית. ב-14 בנובמבר 2004, יצא יצא אלבום הווידאו לאור מחדש באירופה וארצות הברית ביחד עם אלבום ההופעה של סיבוב ההופעות "The Velvet Rope Tour" ויצא לאור שוב באירופה ב-2005 עם עטיפה שונה.
הצלחה

אלבום הווידאו זכה להצלחה כאשר הגיע למעמדות פלטינה בארצות הברית, אוסטרליה וקנדה ואף היה מועמד לפרס אמי.
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 15,000 |
| ארצות הברית (RIAA) | פלטינה | 100,000 |
| יפן (RIAJ) | — | 80,000 |
| קנדה (Music Canada) | פלטינה | 10,000 |
היסטוריית יציאות לאור > Live in Hawaii

| מדינה | תאריך יציאה | חברת תקליטים |
| --- | --- | --- |
| אירופה | 24 ביוני 2002 | איגל רוק אנטרטיינמנט |
| אוסטרליה | 28 ביולי 2002 | וורנר ויז'ן |
| ארצות הברית | 3 בספטמבר 2002 | האחים וורנר |
| אירופה | 26 בספטמבר 2005 | האחים וורנר |
היסטוריית יציאות לאור > Live in Hawaii/The Velvet Rope Tour

| מדינה | תאריך יציאה | חברת תקליטים |
| --- | --- | --- |
| אירופה | 6 בספטמבר 2004 | איגל רוק אנטרטיינמנט |
| ארצות הברית | 16 בנובמבר 2004 | איגל רוק אנטרטיינמנט |
Electronic Arts

| --- | --- |


 נתונים כלליים
 סוג:  חברה ציבורית (נאסד"ק: ERTS)
 בורסה:  נאסד"ק (EA) 
 מייסדים:  טריפ הוקינס
 תקופת הפעילות:  1982–הווה (כ־42 שנים)
 חברות בנות:  PopCap Games  EA Bright Light  EA Studios Japan  Bullfrog Productions  Maxis  EA Digital Illusions CE  Electronic Arts K.K.  Softcannon  Respawn Entertainment  Crystal Dynamics  EA Sports  Glu Mobile  בפסקה זו רשומה אחת נוספת שטרם תורגמה 
 מיקום המטה:  Redwood Shores 
 משרד ראשי:  רדווד, קליפורניה, ארצות הברית
 ענפי תעשייה:  בידור אינטראקטיבי, משחקי מחשב
 מוצרים עיקריים:  Battlefield   Burnout   Command & Conquer    Dragon Age   EA Sports   Need for Speed   Rock Band   The Sims FIFA
 הכנסות:  6.99 מיליארד דולר (2022)
 רווח תפעולי:  1,332,000,000 דולר אמריקאי (נכון ל־2022) 
 רווח:  76 מיליון דולר (2012)
 הון עצמי:  7,840,000,000 דולר אמריקאי (נכון ל־31 במרץ 2021) 
 יו"ר:  אנדרו וילסון 
 מנכ"ל:  אנדרו וילסון 
 עובדים:  7,645 (2012)
  
 EA.com
 
Electronic Arts (או EA) היא חברה בינלאומית לפיתוח, שיווק והפצת משחקי וידאו.
החברה נוסדה במאי 1982, והייתה חלוצה בתעשיית משחקי המחשב למחשבים ביתיים. כיום החברה מחזיקה בסטודיו הגדול בעולם לפיתוח משחקי וידאו, EA Canada, אשר בו מועסקים יותר מ-2,000 עובדים מתוך כ-8,000 עובדי EA בעולם. החברה נסחרת בבורסת הנסדא"ק בארצות הברית (סימון: EA).
החברה מפיצה משחקים המבוססים על סרטים מצליחים, כמו הארי פוטר, וסדרות משחקים ותיקות כמו Need for Speed, Medal of Honor, The Sims, והמשחקים החדשים בסדרת Command and Conquer. תחת המותג EA Sports החברה מפיצה את סדרות משחקי הספורט המצליחות FIFA,‏ NBA Live ועוד.
היסטוריה

טריפ הוקינס, שעבד בחברת אפל כמנהל שיווק, התפטר מתפקידו וב-28 במאי 1982 הקים את החברה. החברה הוקמה בהשקעה עצמית של כ-200,000 דולר, תחת השם Amazin' Software. באוקטובר, הוקינס קרא לדיון על שם החברה, שכללה כ-12 עובדים, והוחלט על השם Electronic Arts. בדצמבר אותה השנה הצליח הוקינס לגייס 2 מיליון דולר ממשקיעים. בין המשחקים הראשונים ששוחררו היה "פועל בניין" שהופץ בשנת 1983. הכנסות החברה גדלו בהתמדה, 5 מיליון דולר בשנה הראשונה, 11 ו-15 בשנייה ובשלישית. בדצמבר 1986 פתחה החברה את סניפה הראשון באירופה.
בשנת 2009 החברה קיצצה 1500 משרות. זה כלל בין היתר סגירה של Pandemic studios שנרכשה שנה לפני זה. רק 35 מעובדי Pandemic studios המשיכו ב-EA במטרה ונתנו תמיכה ל-The Saboteur.
בשנת 2011 הושק Origin שהוא שרות להפצת מוצרים של החברה. בשנת 2018 החלה פעילות של EA Israel.
ביקורת

סקירות על המשחקים החדשים מצביעות על מגמת ירידה באיכות המשחקים. EA מואשמת בחוסר-חדשנות, במיוחד בכותרים המתפרסמים על בסיס שנתי כדוגמת משחקי הספורט של החברה. משחקים אלה מתפרסמים כמשחקים עצמאיים במחיר מלא, בעוד השינויים בהם מעטים ומתמקדים בגרפיקה ובממשק המשתמש.
ביקורת > DRM

המשחק Spore אשר יצא בספטמבר 2008, היווה אבן דרך בנושא ניהול זכויות דיגיטלי (DRM). המשחק כלל את התוכנה SecuROM למניעת העתקות, שדורשת את אימות המשחק ומגבילה את המשחק על 3 מחשבים בלבד. ביקורת ציבורית רחבה נשמעה כנגד המנגנון החדש. תוכנת ה-DRM שנועדה לעכב את פריצתו של המשחק והפצתו באינטרנט, השפיעה בעיקר על לקוחות שרכשו את המשחק כדין, מכיוון שהמשחק נפרץ כבר לפני שחרורו. בתגובה למהלך השנוי במחלוקת של EA, המשחק שבר שיא הורדות בלתי חוקיות עם יותר מחצי מיליון הורדות בשבוע הראשון לשחרורו.
השימוש ב-SecuRom לא אוזכר במדריך למשתמש, על הקופסה, או ברישיון השימוש בתוכנה. ב-22 בספטמבר 2008, תובענה ייצוגית עולמית הוגשה כנגד EA עקב צורת השימוש במנגנון ה-DRM, ובכך שהסתירה את המנגנון מהמשתמש, ובטענה שלמנגנון זה יש תכונות הדומות לתוכנות של Rootkit, ובכללן העובדה שמנגנון זה נשאר בכונן הקשיח גם לאחר הסרת המשחק.
ב-24 ביוני 2009, EA הכריזה על שינוי בגישתה למניעת ההורדות הפיראטיות. החברה הורידה את מנגנון ה-DRM, ובמקום זה המשחקים יכללו תוכן שאינו על הדיסק, המחייב הורדה במהלך ההפעלה של המשחק. המדיניות החדשה כוללת תוכן רב ועדכונים ברשת, על מנת ליצור תמריץ לרכוש עותק חוקי.
חברות בת > BioWare

BioWare היא חברה קנדית בבעלות אמריקאית לפיתוח משחקי וידאו, אשר נוסדה במקור בפברואר 1995, וכיום בבעלות Electronic Arts. החברה מתמחה בפיתוח משחקי תפקידים, ונודעת בעיקר בזכות השבחים הרבים שלהם זכו משחקיה, כמו באלדורז גייט, נוורווינטר נייטס, ומלחמת הכוכבים: אבירי הרפובליקה הישנה. לאחר מכן, הוציאה החברה מספר משחקים מצליחים אחרים כגון: Mass Effect, Dragon Age: Origins, Mass Effect 2, וDragon Age II.
חברות בת > EA Black Box

EA Black Box היא חברה לפיתוח משחקי וידאו הממוקמת בברנבי שבקולומביה הבריטית שבקנדה. החברה היא חברת בת של Electronic Arts.
החברה היא גם השותפה של החברה EA Canada.
חברות בת > EA Canada

EA Canada היא חברה לפיתוח משחקי וידאו הממוקמת בברנבי שבקולומביה הבריטית שבקנדה. החברה היא חברת בת של Electronic Arts. החברה בעיקר מתעסקת במשחקי ה-EA Sports.
חברות בת > EA Digital Illusions CE

חברת הבת המוכרת ביותר של EA, בזכות סדרת המשחקים המוכרת והנמכרת Battlefield.
חברות בת > Visceral Games

חברת בת המוכרת בזכות טרילוגיית משחקי האימה Dead Space.
חברות בת > Danger Close Games

Danger Close Games (או בכינוי השני שלה EA Los Angeles) היא חברה אמריקאית לפיתוח משחקי וידאו הממוקמת בלוס אנג'לס שבקליפורניה שבארצות הברית, החברה היא חברת בת של Electronic Arts.
חברות בת > EA Montreal

החברה הזו מתעסקת בפיתוחים של משחקים אחדים, אין לה סדרות משחקים משלה, היא העוזרת של חברות ה-EA, וכאשר לחברה אחרת מהחברות בת יש משבר, החברה הזאת עושה להם את העבודה.
חברות בת > EA Salt Lake

החברה הזאת הוציאה בעברה בעיקר משחקי גולף, אך כיום היא מוציאה משחקים שנמצאים בבעלות EA.
חברות בת > EA Sports

חברת בת מוכרת של EA, שאחראית על משחקי הספורט של החברה.
חברות בת > EA Tiburon

החברה הזאת, פחות מוכרת בעולם אלא יותר באמריקה בזכות משחקי הפוטבול שלה.
חברות בת > EA israel

החברה הזאת ממוקמת בישראל בעיר קיסריה
חברות בת > Maxis

Maxis Software היא חברה אמריקנית השוכנת באמרוויל, קליפורניה. החברה נוסדה ב-1987 על ידי ויל רייט וג'ף בראון כחברה לפיתוח משחקי וידאו, וכיום מוחזקת כחברת בת ומותג על ידי Electronic Arts.
החברה התפרסמה לראשונה בזכות הצלחתו של כותרה השני, סים סיטי, משחק אסטרטגיה ממוחשב המדמה פיתוח עיר. משחק הנחשב כיום לאחד מהמשחקים המצליחים ביותר בכל הזמנים. החברה היא גם היוצרת של משחק המחשב הנמכר ביותר אי פעם - הסימס, המשכו הסימס 2 והמשחק ספור שיצא לשוק בספטמבר 2008.
ראו גם

Valve
לוגו החברה בשנים 1982–1999.
Portrait of an American Family

Portrait of an American Family הוא אלבום של להקת המטאל מרילין מנסון.
הפקה

האלבום "פורטרט של משפחה אמריקאית" הוא אלבום הבכורה של מרילין מנסון מ-1994 והוא מהווה מעין אוסף של שירים מתוך מיני-אלבומים קודמים של הלהקה. השיר שזכה להצלחה הגדולה ביותר מתוכו היה Lunchbox. השיר My Monkey כלל מספר שורות מתוך שיר שכתב הרוצח הסדרתי צ'ארלס מנסון. מטרתו המוצהרת של האלבום הייתה לזעזע מבחינה ויזואלית וטקסטואלית ובכך למשוך תשומת לב ציבורית אל הלהקה, מנהג שהפך למסורת באלבומיו הבאים של מנסון.
שמו של האלבום במקור היה The Manson Family Album (האלבום של משפחת מנסון).
Igranka

Igranka (בעברית: מסיבה) הוא שיר במונטנגרית שנכתב והולחן על ידי וילקו סקיי ובוצע על ידי הצמד הו סי. השיר ייצג את מונטנגרו בתחרות הזמר של האירוויזיון לשנת 2013 שהתקיימה במאלמו, שוודיה, בעקבות בחירה פנימית שעשתה רשות השידור המונטנגרית.
Janet Jackson's Rhythm Nation 1814

Janet Jackson's Rhythm Nation 1814 (בעברית: הקצב הלאומי של ג'נט ג'קסון 1814, מוכר כ-Rhythm Nation) הוא אלבומה הרביעי של הזמרת-יוצרת האמריקאית, ג'נט ג'קסון, אשר יצא לאור על ידי חברת התקליטים A&M רקורדס ב-19 בספטמבר 1989.
עם יציאתו נכנס האלבום אל המקום הראשון במצעד הבילבורד 200.
רקע

בעקבות הצלחת אלבומה הקודם חברת התקליטים של ג'קסון רצתה ליצור אלבום שדומה באופיו לאלבומה הקודם אך ג'קסון התעקשה ליצור משהו חדש, אלבום קונספט העוסק בסוגיות חברתיות בשיתוף פעולה עם כותבים ומפיקים כמו הצמד ג'ימי ג'אם וטרי לואיס אשר עבדו עם ג'קסון גם על אלבומיה הקודמים.
מבחינה לירית האלבום שאב השראה ממקרים בתקשורת העוסקים בגזענות, עוני, התעללות ושימוש בסמים ובנוסף גם כתבה שירים על רומנטיקה. אף על פי שמילות שירי האלבום היו שנויות במחלוקת האלבום זכה לביקורות חיוביות וג'קסון הפכה למודל לחיקוי עבור נוער בעקבות מילות שירי האלבום.
מבחינה מוזיקלית האלבום עושה שימוש בסמפולים, סינתזיירים, תווי סווינג וכלי הקשה. כמו כן האלבום מכיל מגוון סגנונות מוזיקליים כמו ניו ג'ק סווינג, רוק כבד, פופ, דאנס ומוזיקה תעשייתית. שירי האלבום נעים בין שירי דאנס קצביים לבין בלדות רכות והם זכו להצלחה רבה ברדיו.
הצלחה

האלבום הגיע למקום הראשון בארצות הברית והפך לאלבום השני ברציפות של ג'קסון לעשות זאת. הצלחתו בארצות הברית הייתה ענקית כאשר הגיע למעמד פלטינה משושת עם מכירות של 6 מיליון עותקים ובעולם זכה גם כן להצלחה ענקית עם מכירות של 12 מיליון עותקים והוא הפך לאלבום הנמכר ביותר לשנת 1990.
בנוסף האלבום שבר שיא בכך שהיה לאלבום היחיד בתולדות ארצות הברית שיצאו ממנו 7 סינגלים שהגיעו לחמישייה הפותחת במדינה. מתוכם ארבעה הגיעו לראש המצעד בילבורד הוט 100. זהו גם האלבום היחיד שיצאו ממנו 3 שירים שהגיעו למקום הראשון במדינה ב-3 שנים שונות. רבים מהמבקרים כינו את האלבום "כשיא האומנותי של ג'קסון" לימים הוא היווה השראה במגמות מוזיקליות שונות והשפיע על אמנים רבים.
סרט וקידום

בנוסף לאלבום, ג'קסון גם הוציאה סרט בן חצי שעה ב-MTV לקידום האלבום הקרוי "Rhythm Nation 1814" ועוסק בשני מוזיקאים אשר חייהם פרועים ומושפעים משימוש בסמים. על מנת לקדם את האלבום ג'נט יצאה גם לסיבוב ההופעות "Rhythm Nation World Tour 1990".
סיבוב ההופעות זכה להצלחה רבה והפך לסיבוב ההופעות המצליח ביותר של אמן בסיבוב ההופעות הראשון שלו ואף שבר שיאים ביפן. ההכנסות מהמופע שימשו להקמת קרן בשם Rythm Nation שנועדה לממן תוכניות חינוך שונות. באותה תקופה ג'קסון כונתה כאייקון אפונה אחריי שבני נוער רבים חיקו את התלבושות שלה באותה תקופה.
האלבום הועמד ל-9 פרסי גראמי, בין היתר בקטגוריית "מפיק/ת השנה", מה שהפך את ג'קסון לאישה הראשונה בהיסטוריה להיות מועמדת בקטגוריה זו. בין הפרסים אליהם הייתה מועמדת היא זכתה בקטגוריית "הסרט הארוך הטוב ביותר" על הסרט של האלבום ואף באותה שנה זכתה גם בפרס מפעל חיים מטעם MTV וכוכב בשדרת הכוכבים של הוליווד.
רשימת רצועות

| Janet Jackson's Rhythm Nation 1814> מס' | Janet Jackson's Rhythm Nation 1814> שם | Janet Jackson's Rhythm Nation 1814> משך | Janet Jackson's Rhythm Nation 1814>  | Janet Jackson's Rhythm Nation 1814>  | Janet Jackson's Rhythm Nation 1814>  | Janet Jackson's Rhythm Nation 1814>  | Janet Jackson's Rhythm Nation 1814>  | Janet Jackson's Rhythm Nation 1814>  | Janet Jackson's Rhythm Nation 1814>  |
| --- | --- | --- | --- | --- | --- | --- | --- | --- | --- |
| 1. | Interlude: Pledge  | 0:47 |  |  |  |  |  |  |  |
| 2. | Rhythm Nation  | 5:30 |  |  |  |  |  |  |  |
| 3. | Interlude: T.V.  | 0:21 |  |  |  |  |  |  |  |
| 4. | State of the World  | 4:47 |  |  |  |  |  |  |  |
| 5. | Interlude: Race  | 0:04 |  |  |  |  |  |  |  |
| 6. | The Knowledge  | 3:53 |  |  |  |  |  |  |  |
| 7. | Interlude: Let's Dance  | 0:03 |  |  |  |  |  |  |  |
| 8. | Miss You Much  | 4:12 |  |  |  |  |  |  |  |
| 9. | Interlude: Come Back Interlude  | 0:20 |  |  |  |  |  |  |  |
| 10. | Love Will Never Do (Without You)  | 5:50 |  |  |  |  |  |  |  |
| 11. | Livin' In a World (They Didn't Make)  | 4:41 |  |  |  |  |  |  |  |
| 12. | Alright  | 6:26 |  |  |  |  |  |  |  |
| 13. | Interlude: Hey Baby  | 0:09 |  |  |  |  |  |  |  |
| 14. | Escapade  | 4:43 |  |  |  |  |  |  |  |
| 15. | Interlude: No Acid  | 0:05 |  |  |  |  |  |  |  |
| 16. | Black Cat  | 4:50 |  |  |  |  |  |  |  |
| 17. | Lonely  | 4:59 |  |  |  |  |  |  |  |
| 18. | Come Back to Me  | 5:32 |  |  |  |  |  |  |  |
| 19. | Someday Is Tonight  | 6:01 |  |  |  |  |  |  |  |
| 20. | Interlude: Livin'...In Complete Darkness  | 1:08 |  |  |  |  |  |  |  |
| משך כולל: | משך כולל: | 64:21 |  |  |  |  |  |  |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| קנדה (Music Canada) | פלטינה | 100,000 |
| הונג קונג (IFPI Hong Kong) | זהב | 10,000 |
| יפן (RIAJ) | זהב | 500,000 |
| הולנד (NVPI) | זהב | 50,000 |
| ניו זילנד (RMNZ) | זהב | 7,500 |
| שווייץ (IFPI Switzerland) | זהב | 25,000 |
| טאיוואן (RIT) | פלטינה | — |
| הממלכה המאוחדת (BPI) | פלטינה | 300,000 |
| ארצות הברית (RIAA) | 6× פלטינה | 6,000,000 |
סיכום
| כל העולם | — | 12,000,000 |
Quake Live

| --- | --- |

לוגו המשחק
 כללי
 תאריך הוצאה:  6 באוגוסט 2010
 סוגה:  יריות גוף ראשון
 פיתוח:  id Software
 הוצאה לאור:  Bethesda Softworks 
 ארץ מקור:  ארצות הברית 
 שפות:  אנגלית 
 סדרה:  Quake
 דרישות תוכנה
 גרסה:  0.1.0.577 (יצאה ב 15 במאי 2012)
 מנוע משחק:  id Tech 3
 מצבי משחק:  שחקן יחיד, מרובה משתתפים
 פלטפורמות:  Microsoft Windows   Mac OS X   לינוקס
 מדיה:  הורדה
 המשחק הבא:  Quake Champions 
 www.quakelive.com
 
Quake Live הוא משחק וידאו מסוג ירי בגוף ראשון (FPS) שפותח על ידי חברת "id Software", ומהווה גרסה חדשה, חינמית ומעודנת יותר ל-Quake III Arena. הוא מיועד למחשבים עם ארכיטקטורת X86 ועם מערכות ההפעלה של MAC OS X ,לינוקס ו-Microsoft Windows.
את המשחק ניתן להוריד ולהריץ דרך הדפדפן. ניתן להורידו בחינם, ובנוסף יש אפשרות לרכישת מנוי, שכולל הרחבה של כמות הזירות, סוגי המשחק ושרתי המשחק.
היסטוריה

חברת id Software הודיעה בפומבי על התוכנית להוצאת המשחק ב-3 באוגוסט 2007, במהלך "QuakeCon 2007". היא הודיעה שבכוונתה ליצור משחק דפדפן דומה ל-Quake 3 בשם Quake Zero. בתחילת 2008 שונה השם ל-Quake Live. בסוף 2008 ובתחילת 2009 יצא המשחק בגרסת בטא בהזמנה בלבד. ב-4 בפברואר 2009 יצא המשחק בגרסת בטא פתוחה, והוא זכה לפופולריות רבה ועומס בשרת האינטרנט בימים הראשונים לצאתו. לאחר מספר קשיים בתחום הפרסום של המשחק, יצא המשחק לבסוף בגרסת "פרימיום" ו"פרו" ב-6 באוגוסט 2010.
Ignacio

ערך זה עוסק באלבום מוזיקה. אם התכוונתם למשמעות אחרת, ראו .
Ignacio הוא אלבום פסקול של הסרט המקסיקני ?Entends-Tu Les Chiens Aboyer. אלבום זה יצא על שמו של יונתן ידין שהיה יהודי מהמאה השנייה לפני הספירה.
כל מוזיקת הסרט הולחנה על ידי האמן היווני ואנגליס.
בכל פסקול הסרט ישנן שתי רצועות מוזיקליות, אך בדרך כלל מקבלות יחס של אחד.
רשימת רצועות

רשימת רצועות האלבום Ignacio, בתור שתי רצועות נפרדות.
| מס' | שם | אורך |
| --- | --- | --- |
| 1 | Ignacio | 21:34 |
| 2 | Entends-Tu Les Chiens Aboyer? | 17:30 |
רשימת רצועות האלבום Ignacio, בתור רצועה אחת.
| מס' | שם | אורך |
| --- | --- | --- |
| 1 | Ignacio | 39:51 |
La Recaída

La Recaída (בעברית: הנסיגה) הוא שיר שהוקלט על ידי הזמרת-יוצרת המקסיקנית גלוריה טרווי, ביחד עם רקדן הפלמנקו טימו נוניז. השיר יצא לאור ב-21 בינואר 2022, על ידי חברת התקליטים יוניברסל מיוזיק לטין אנטרטיינמנט, כסינגל החמישי מתוך אלבום האולפן השלושה עשר שלה, Isla Divina.
השיר הגיע למקום הראשון במצעד הסינגלים של מקסיקו.
רקע וכתיבה

השיר נכתב על ידי מרסלה דה לה גרזה וגלוריה טרווי והופק על ידי יופרד. "La Recaída" הוא שיר העוסק באהבה הגורמת לשני דברים: אושר וכאב. במהלכו, שרה טרווי על כך שעל אף שהיא נהנית מאהבתו של בחיר ליבה, אך באותו הזמן חשה כאילו הוא "מזריק לה ארס לוורידים שלה". באחת מהבית היא מכנה אותו כ"חומר האסור" שלה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6 מיליון השמעות.
הצלחה מסחרית

"La Recaída" זכה להצלחה מסחרית מיידית כאשר יצא והפך לשיר הראשון בשנת 2022 בביצוע אישה שהצליח להגיע למקום הראשון במצעד הסינגלים של מקסיקו. הוא שהה במקום הראשון במצעד במשך שבועיים רצופים והפך לשיר הראשון בביצוע אישה שהצליח לעשות זאת בשנת 2022 גם כן.
במצעד האיירפליי של מקסיקו דורג בשיאו במקום הרביעי והצלח לשהות במצעד במשך תשעה שבועות.
וידאו קליפ

הווידאו קליפ הרשמי של השיר פורסם ב-21 בינואר 2022, ביום יציאתו של "La Recaída" כסינגל. בתחילת הקליפ, ניתן לראות אולם תיאטרון. בהמשך לכך, נמצאת טרווי ביחד עם טימו נוניז בחדר הלבשה והשיר מתחיל. לאורכו של השיר, שותים השניים אלכוהול כשהם מנסים לפתות אחד את השני בדרכים שונות ובאמצעות ריקודי פלמנקו.
נכון לאפריל 2022, מונה הצפיות של הקליפ עומד על למעלה מ-5.8 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הפופ הלטיניים | 25 |  |
|  מקסיקו | מקסיקו אספניול איירפליי | 1 |  |
|  מקסיקו | מקסיקו איירפליי | 4 |  |
|  מקסיקו | מצעד הסינגלים המקסיקני (קהל) | 6 |  |
|  מקסיקו | מצעד הסינגלים המקסיקני (השמעות) | 17 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 21 בינואר 2022 | הזרמת מוזיקה • הורדה דיגיטלית | יוניברסל לטין |  |
הערות שוליים

1 2 3 4  La Recaída, 2022-01-21, נבדק ב-2022-04-30
1 2 3 4  devops, Mexico Espanol Airplay, Billboard, ‏2013-01-02 (באנגלית אמריקאית)
↑  Gloria Trevi (Ft. Timo Nuñez) – La Recaída, נבדק ב-2022-04-30
1 2 3  La Recaída Lyrics - Gloria Trevi, ‏2022-01-22 (באנגלית אמריקאית)
1 2 3  Gloria Trevi, Timo Nuñez - La Recaída (Official Video) ft. Timo Nuñez, נבדק ב-2022-04-30
1 2  monitorLATINO, Charts monitorLATINO: Las mejores canciones por país, charts monitorLATINO (בספרדית)
| גלוריה טרווי |
| --- | --- | --- |
| דיסקוגרפיה • וידאוגרפיה • שירים • סיבובי הופעות • פרסים ומועמדויות | דיסקוגרפיה • וידאוגרפיה • שירים • סיבובי הופעות • פרסים ומועמדויות |  |
| אלבומי אולפן | ...Qué Hago Aquí? • Tu Ángel de la Guarda • Me Siento Tan Sola • Más Turbada Que Nunca • Si Me Llevas Contigo • Cómo Nace el Universo • Una Rosa Blu • Gloria • De Película • El Amor • Versus • Diosa de la Noche • Isla Divina |  |
| אלבומי הופעה | La Trayectoria • Gloria En Vivo • Inmortal • Versus World Tour • Diosa de la Noche Tour |  |
| סיבובי הופעות | Trevolución • Una Rosa Blu Tour • Gloria Tour • Agárrate Tour • De Película Tour • El Amor World Tour • Versus Tour • La Diosa de la Noche Tour • Isla Divina World Tour |  |
| גלוריה טרווי – סינגלים |
| --- | --- | --- |
| ...Qué Hago Aquí? | "¿Qué Hago Aquí?"  • "Dr. Psiquiatra" • "El Último Beso" • "¿Qué Voy a Hacer Sin Él?" |  |
| Tu Ángel de la Guarda | "Pelo Suelto" • "Tu Ángel de la Guarda" • "Agárrate" • "Hoy Me Iré de Casa" |  |
| Me Siento Tan Sola | "Zapatos Viejos" • "Con Los Ojos Cerrados" "Me Siento Tan Sola" • "Los Borregos" • "La Acera de Enfrente" |  |
| Más Turbada Que Nunca | "La Papa Sin Catsup" • "¡Qué Bueno Que No Fui Lady Di!" • "El Recuento de los Daños" • "Siempre a Mí" |  |
| Si Me Llevas Contigo | "Ella Que Nunca Fue Ella" • "Si Me Llevas Contigo" |  |
| Cómo Nace el Universo | "En Medio de la Tempestad" • "El Domador" • "Eres un Santo" |  |
| La Trayectoria | "El Ingrato" • "Todos Me Miran" • "Estrella de la Mañana" • "Sufran Con Lo Que Yo Gozo" |  |
| Una Rosa Blu | "Psicofonía" • "Cinco Minutos" • "Pruébamelo" • "El Favor de la Soledad" • "Lo Que Una Chica Por Amor es Capaz" |  |
| Gloria | "Me Río de Ti" • "Vestida de Azúcar" • "La Noche" • "Esa Hembra es Mala" |  |
| De Película | "Libre Para Amarte" • "No Soy un Pájaro" • "No Querías Lastimarme" • "No Me Ames" • "Habla Blah Blah" |  |
| El Amor | "Como Yo Te Amo" • "Las Pequeñas Cosas" • "Te Quiero" • "El Amor" |  |
| Versus | "Cuando Un Hombre Te Enamora" • "Más Buena" • "Soy Tuya" |  |
| Diosa de la Noche | "Que Me Duela" • "Me Lloras" • "Ellas Soy Yo" • "Vas A Recordarme" • "Yo Soy Su Vida" • "Hijoepu*#" • "Ábranse Perras" • "Rómpeme el Corazón" |  |
| Isla Divina | "Grande" • "Demasiado Frágiles" • "Nos Volvimos Locos" • "Ensayando Cómo Pedirte Perdón" • "La Recaída" • "Él Se Equivocó" |  |
| סינגלים אחרים | "El Código Secreto" • "Gloria" • "20 Segundos" • "Esta Navidad" • "La Mujer" • "No Eres Tú" • "Mudanza de Hormiga" • "Amor de Hombre" • "Zorra – Remix" |  |
IAMX

| --- | --- |
כריס קורנר, 2009
כריס קורנר, 2009
 מקום הקמה:  הממלכה המאוחדת 
 מוקד פעילות:  לונדון, ברלין
 תקופת הפעילות:  מ-2004
 סוגה:  רוק אלטרנטיבי, EBM, סינת'פופ
 חברת תקליטים:  מייג'ור רקורדס, מטרופוליס רקורדס
 האתר הרשמי
 חברים
 כריס קורנר
 
IAMX (בעברית: אני הוא X, בהלחם בסיסים) הוא פרויקט סולו מוזיקלי של כריס קורנר, לשעבר חבר להקת "Sneaker Pimps". הפרויקט נוסד בשנת 2004 בלונדון, והחל משנת 2006 הוא ממוקם בברלין. זהו פרויקט מוזיקלי עצמאי, המשלב בתוכו גם מוטיבים של אמנות חזותית. מבחינה מוזיקלית, IAMX חולשת על מספר ז'אנרים, מרוק אלטרנטיבי ו-EBM, דרך סינת'פופ ומוזיקת ריקודים, ועד שירים המושפעים מבורלסק ובלדות רגשניות. שירי הפרויקט עוסקים בנושאים של זהות מינית, מוות, אהבה, התמכרות לסמים, דקדנס, ניכור, ביקורת על דת ופוליטיקה וזהות מגדרית. נושא ערפול הזהות המגדרית מקבל ביטוי גם בדמותו ובמראהו האנדרוגיני של קורנר עצמו. ההופעות החיות של IAMX מתאפיינות בהופעות אנרגטיות ותיאטרליות, וכוללות שימוש בתלבושות לא שגרתיות, צבעי גוף, במה מעוצבת ופרופס. אלמנט האמנות החזותית בא לידי ביטוי גם בווידאו קליפים של IAMX.
דיסקוגרפיה נבחרת > אלבומי אולפן

Kiss + Swallow ‏(13 ביולי 2004)
The Alternative ‏(28 באפריל 2006)
Kingdom of Welcome Addiction ‏(19 במאי 2009)
Volatile Times ‏(18 במרץ 2011)
The Unified Field ‏(22 במרץ 2013)
Metanoia ‏(2 באוקטובר 2015)
Unfall ‏(22 בספטמבר 2017)
Alive In New Light ‏(2 בפברואר 2018)
Echo Echo ‏(13 במרץ 2020)
Fault Lines ‏(12 במאי 2023)
דיסקוגרפיה נבחרת > מיני-אלבומים ואלבומי הופעה חיה

Your Joy Is My Low (מיני אלבום, 1 בינואר 2004)
Live in Warsaw (הופעה חיה, 14 בנובמבר 2008)
Everything Is Burning (מיני אלבום, 2 בספטמבר 2016)
דיסקוגרפיה נבחרת > סינגלים בולטים

Kiss and Swallow ‏(2004)
Spit It Out ‏(2006)
The Alternative ‏(2006)
Nightlife ‏(2007)
Tear Garden ‏(2009)
My Secret Friend ‏(2009)
Ghosts of Utopia ‏(2011)
Bernadette ‏(2011)
The Unified Field / Quiet the Mind ‏(2012)
I Come With Knives ‏(2013)
Happiness ‏(2015)
North Star ‏(2016)
Stardust ‏(2018)
כריס קורנר בסשן חתימות במינכן, 2009
IAMX בפסטיבל Wave-Gotik-Treffen בלייפציג, 2013